

ประกาศองค์การบริหารส่วนตำบลควนปริง

เรื่อง แบบบัญชีรายการที่ดินและสิ่งปลูกสร้าง ประจำปี 2564

หมู่ที่ 1 - หมู่ที่ 9

............................................................

 อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2564 มาตรา 30 ประกอบกับระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ข้อ 23 ให้องค์กรปกครองส่วนท้องถิ่นนำข้อมูลที่ดินและสิ่งปลูกสร้าง ภายในเขตองค์การปกครองส่วนท้องถิ่นที่สำรวจแล้วมาจัดทำแบบบัญชีรายการที่ดินและสิ่งปลูกสร้าง เพื่อประกาศไว้ ณ สำนักงาน หรือ ทีทำองค์กรปกครองส่วนท้องถิ่น หรือสถานที่อื่นตามที่เห็นสมควร ไม่น้อยกว่า**สามสิบวัน** พร้อมทั้งจัดส่งข้อมูลให้ผู้เสียภาษีแต่ละรายทราบ ภายในเดือน เมษายน นั้น

 องค์การบริหารส่วนตำบลควนปริง ได้ดำเนินการสำรวจที่ดินและสิ่งปลูกสร้างเรียบร้อยแล้ว จึงขอให้เจ้าของหรือผู้ครอบครอง ที่ดินและสิ่งปลูกสร้าง ภายในองค์การบริหารส่วนตำบลควนปริง ตรวจสอบรายละเอียดตามแบบบัญชีรายการที่ดินและสิ่งปลูกสร้าง หมู่ที่ 1 - หมู่ที่ 9 แนบท้ายประกาศนี้

 หากรายที่ดินและสิ่งปลูกสร้าง หรือการใช้ประโยชน์ ไม่ถูกต้องตามความเป็นจริง ให้ยื่นคำร้องขอแก้ไขภายใน 15 วัน ณ งานจัดเก็บรายได้ กองคลัง องค์การบริหารส่วนตำบลควนปริง ในวันเวลาราชการ เพื่อดำเนินแก้ไขบัญชีรายการที่ดินและสิ่งปลูกสร้างให้ถูกต้องต่อไป

 จึงประกาศมาเพื่อทราบโดยทั่วไป

 ประกาศ ณ วันที่ 26 มกราคม 2564

 

 (นางวิภา สิริรักษ์)

 รองนายกองค์การบริหารส่วนตำบล ปฏิบัติราชการแทน

 นายกองค์การบริหารส่วนตำบลควนปริง